જેની અદાવાત રાખીને મોડી રાતે અશોક, અર્જુન, હિતેશ અને વિકાસ લાકડી અને ધોકા લઇને આવ્યા હતા અને ગજરાબહેનના પુત્ર મહેશ અને કલ્પેશ પર હુમલો કર્યો હતો ત્યારે જશુભાઇ પર પણ હુમલો કર્યો હતો હુમલો કર્યા બાદ ચારેય શખ્સોએ તેમની ઘર પાસે મુકેલી ખુરશી સળગાવીને પાનના ગલ્લામાં તોડફોડ મચાવી હતી. ત્યારે હુમલા વખતે આરોપીઓએ સોનાની ચેઇન પણ લૂંટી લીધી હોવાના આક્ષેપ કર્યા હતા. આ ઘટનાની જાણ પોલીસ કંટ્રોલમાં થતા ડીસીપી, એસીપી સહિત પોલીસનો કાફલો ઘટના સ્થળે પહોંચી ગયો હતો અને ઉશ્કેરાયેલા ટોળાને વેરવિખેર કરીને ૪ શખ્સો વિરુદ્ધમાં લુંટની ફરિયાદ દાખલ કરી હતી. સ્થાનિક સૂત્રોના જણાવ્યા અનુસાર ચારેય શખ્સો લાકડા ગેંગ સાથે સંકળાયેલા હોય તેવી પણ ચર્ચા ઊઠી છે. હાલ તો પોલીસે સમગ્ર વિસ્તારમાં ચાંપતો બંદોબસ્ત ગોઠવીને તપાસ શરૂ કરી છે.